Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: szabályokat a 10/1993. (XII. 30.) MüM rendelet tartalmazza.
Paragraph Index: 423

b) Szakmai beszélgetés idegen nyelven Az idegen nyelvi beszélgetés során a vizsgázónak számot kell adnia arról, hogy munkakörében: — képes az alapfokú nyelvi szintnek megfelelően információ fogadására és átadására; — az általános alapszókincs és a meghatározott szakmai szókincs használatában rutinszerű jártasságot mutat; — felismeri vendége beszédszándékát és arra képes adekvát módon reagálni; — képes a helyzetnek megfelelően alkalmazni a következő beszédszándékokat: köszönés, megszólítás, bemutatkozás, bemutatás, búcsúzás, elköszönés, információkérés, információ átadás, értés, vagy nem értés kifejezése, tudás vagy nem tudás kifejezése, köszönetnyilvánítás, udvarias kérés, bocsánatkérés, dicséret és elismerés kifejezése, figyelem felhívása, tetszés és nem tetszés kifejezése, tiltás kifejezése, kötelezettség kifejezése, szándék és akarat kifejezése, javaslat, jókívánságok kifejezése, a telefonálás nyelvi formái; — megérti az általános beszédhelyzetekben elhangzó idegen nyelvi közléseket (családról, lakásról, vásárlásról, sportolásról, egészségről, betegségről, utazásról, pénzváltásról, szórakozásról, szabadidőről stb.); — megért utasításokat és kéréseket; — tud kérdéseket feltenni és kérdésekre megfelelően válaszolni; — a nyelvhasználat során törekszik a helyes kiejtésre és intonációra, beszédsebessége nem akadályozza a kommunikációt, — képes a hallott és az írott szöveg lényegét megérteni, lényeges adatokat, információkat kiszűrni és arra adekvát módon reagálni; — a kommunikáció során a megértést kizáró nyelvtani, nyelvhelyességi hibák nélkül alkalmazza a szakmai terminológiát; — megérti a vendégfogadós szakterület jellegzetes beszédhelyzeteiben elhangzó közléseket; — birtokában van a vendégfogadós szakma alapvető gyakorlati területeihez kapcsolódó lexikai ismereteknek (a szálláshelyek, a szálloda, panzió, magánszálláshelyek berendezése, felszereltsége, a szálláshely környezetében lévő természeti és idegenforgalmi nevezetességek, a vendéglátóipari és kereskedelmi egységek, a különböző szolgáltatások felsorolása, a magyar konyha specialitásai, ételfajták, italfajták felsorolása stb.); — tudja a vendéget udvariasan fogadni, számára egyszerű mondatokkal megfogalmazott felvilágosítást adni; 2000/78. szám — tud a vendégnek speciális magyar ételeket, italokat ajánlani, részletesen jellemezve azokat; — tud a vendég igényeinek megfelelő étel- és italsorokat ajánlani; — egyszerű mondatokkal kifejezve magát tud beszélni a magyar konyha sajátosságairól, valamint a különböző nemzetek jellegzetes ételeiről és italairól; — tud a vendégnek kulturális, sport- és egyéb programokat ajánlani; — tudja kezelni a vendégek reklamációit. 3.3. A vizsga értékelése Az értékelés során a vizsgázó az egyes vizsgarészeken elért teljesítménye alapján két osztályzatot kap: — szakmai gyakorlat; — szakmai elmélet. A szóbeli vizsgán a hallgató feleletét résztételenként kell értékelni, és a végső jegy megállapításánál a kerekítés általános szabályait kell alkalmazni. Eredménytelennek kell tekinteni a vizsgát, ha a vizsgázó a gyakorlati vagy a szóbeli vizsgarész bármelyik vizsgatárgyából elégtelen osztályzatot kapott. Javítani azonban csak az elégtelen minősítésű vizsgarészből, illetőleg tárgyból kell a következő vizsgaidőszakban. V. Részvételi feltételek

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes